ගිල්ඩ්, ගෝල්ඩන් ග්ලෝබ්ස් පමණක් නොව අසූපස් වැනි ඔස්කාර් සම්මාන උළෙලේත් සම්මානලාභියා වූයේ ‘ආගෝ’ය. 2012 වසරේදී ඓතිහාසික ත්‍රාසජනක සිනමාපටයක් ලෙසින් සිනමා වංශ කතාවට එක් වූ මේ සිනමාපටයේ මධ්‍යම බුද්ධි අංශයේ මහ මොළකරු වූ ටෝනි මෙන්ඩස්ගේ චරිතය නිරූපණය කළේ බෙන් ඇෆ්ලෙක්ය. 1979 ඉරාන විප්ලවයේදී සිදු වූ සත්‍ය සිදුවීමක් ඇසුරින් නිර්මාණය වූ මේ සිනමාපටයේ සැබෑවට වඩා තිබුණේ මුසාවය.බුද්ධි අංශයේ නියෝජිත මෙන්ඩස්ට සිය මෙහෙයුම පුරාම ජුලියෝ නමින් සහායක නිලධාරියකු විය.